《题李恢垣铨部东陵于役诗后》
清代·冯誉骥

仙曹骏马出皇都，想见衣冠拜鼎湖。玉座森严三后列，翠旂明灭万灵趋。

周原毕吨瞻王气，汉代高光表圣模。却望慕陵松柏路，十年泪洒向苍梧。

作者简介：清广东高要人，字卓如，号展云。道光二十四年进士，由编修累官陕西巡抚。工书法，为岭南人士所宗。其诗典赡高华，为张维屏称赏。有《绿伽楠馆诗存》。